Malala Yousafzai

Malala Yousafzai (ملاله یوسفزۍ) Malālah Yūsafzay, lahia (12 Juli, 1997 adolah surang murid sikolah jo aktivis pandidikan dari kota Mingora di Distrik Swat dari provinsi Pakistan Khyber Pakhtunkhwa. Baliau tanamo di bidang pandidikan jo aktivisme hak-hak padusi di Lambah Swat, di mano Taliban alah malarang pado wakatu itu anak gadih basikolah. Pado mulo taun 2009, pado umua sakitar 11 atau 12, Yousafzai manulih di blognyo di bawah namo samaran untuak BBC sacaro mandetail tantang batapo seramnyo hiduik di bawah pamarintahan Taliban, upayo mareka untuak manguasoi lambah, jo pandangannyo tantang mampromosikan pandidikan untuak anak padusi.

Pado tanggal 9 Oktober 2012, Yousafzai ditembak di kapalo jo lihia dalam upayo pambunuahan dek kalompok basinjato Taliban katiko baliak pulang di bus sikolah.Richard Leiby, Michele Langevine Leiby. Taliban mengatakan menembak remaja Pakistan untuk advokasi hak-hak perempuan. Washington Post. 10 Oktober 2012. Baliau taleso dirawaik di Pakistan sabalun akhianyo ditabangkan ka Inggirih untuak dirawaik di rumah sakik di Birmingham.

Pado tanggal 12 Juli 2013, batapekan jo ulang tahunnyo nan ka 16, Malala bapidato di muko Forum Majelis Kaum Mudo di Markas Gadang PBB di New York, Amerika Serikat. Pidatonyo mamuek tigo isu pantiang, iyolah hak padusi, palawanan tahadok terorisme, jo kabodohan. PBB juo mandeklarasikan hari tasabuik sabagai hari Malala.Pesan Malala untuk Dunia. KOMPAS, Rabu, 17 Juli 2013. Hal 16.

 Rujuakan 

Kategori:Kalahiran 1997
Kategori:Tanggal kalahiran 12 Juli
Kategori:Urang hiduik
Kategori:Anak aktivis
Kategori:Blogger Pakistan
Kategori:Hak-hak aktivis anak Pakistan
Kategori:Pendidik Pakistan
Kategori:Feminis Pakistan
Kategori:Muslim Pakistan
Kategori:Hak-hak aktivis padusi Pakistan
Kategori:Korban terorisme Pakistan
Kategori:Urang Pashtun
Kategori:Urang-urang dari Distrik Swat
Kategori:Tokoh Perang di North-West Pakistan